<classify> Akizungumza na gazeti hili, Mgosi alisema hatua waliyofikia Yanga ni nzuri na kuwataka wachezaji kuitumia vizuri nafasi hiyo, kwa ajili ya kujitangaza wao binafsi na Tanzania iweze kutambulika kimataifa.Nawapongeza kwa juhudi zao na walistahili, tangu mwanzo walipokuwa kwenye michuano ya Ligi ya Mabingwa walionesha wamejiandaa, kitu cha msingi kwao wasibweteke, wajipange kuhakikisha wanafanya vizuri hatua ya makundi ikiwezekana wafike fainali, alisema Mgosi.Alisema hajawahi kushiriki michuano hiyo, lakini anatambua ugumu uliopo na kuwataka Yanga kujizatiti ili kuendana na ushindani.Alisema kama michuano hiyo wataitumia vizuri, itawasaidia kukiimarisha kikosi chao na kuwapa uzoefu mkubwa kuendelea kufanya vizuri kwenye Ligi Kuu msimu ujao na michuano mingine ya kimataifa ambayo watashiriki.  <topic>: MICHEZO 